**Περιγραφή ενδεικτικών δραστηριοτήτων για το portofolio μαθητή-τριας**

Κάθε μαθητής/τρια μπορεί να συμπεριλάβει στο φάκελο (portofolio) του/της μερικές ομαδικές δραστηριότητες από τα Φύλλα Εργασίας, που φανερώνουν **πώς συνεργάστηκαν αρμονικά και παρήγαγαν κοινό έργο** (π.χ. μαθητική εφημερίδα, ταξιδιωτικό οδηγό κ.ά). Σε μεγαλύτερες τάξεις προτείνεται η ψηφιακή δημιουργία portfolio, καθώς υπάρχουν αρκετές ομαδικές ψηφιακές δημιουργίες (π.χ. μαθητική εφημερίδα, ταξιδιωτικός οδηγός) π.χ στην πλατφόρμα e-me.

Με την ολοκλήρωση κάθε εργαστηρίου καλλιέργειας δεξιοτήτων, κάθε μαθητής/τρια γράφει το όνομά του/της σε post-it ή μικρή καρτέλα και τοποθετεί το post-it στο portfolio του/της απαντώντας στα ερωτήματα:

1. Τι ήταν, κατά τη γνώμη μου, το πιο ενδιαφέρον ή το πιο εντυπωσιακό;

2. Ποιο ή ποια συναισθήματα μου προκάλεσε;

3. Τι κατάφερα; Tι μπορώ τώρα να κάνω καλύτερα;

Επιπλέον, κάθε μαθητής/τρια μπορεί σε κάθε εργαστήριο να εμπλουτίσει το portfolio του/της με τις εξής ενδεικτικές δραστηριότητες:

**1ο Εργαστήριο Καλλιέργειας Δεξιοτήτων**

* Να **συλλέξει άρθρο/α** που αναφέρονται στην τοπική πολιτιστική κληρονομιά (π.χ. ιστορικό μνημείο, τοπίο, κτήριο κ.ά.) και του/της τράβηξαν την προσοχή του/της.
* Να **συλλέξει φωτογραφίες** από το διαδίκτυο για την τοπική πολιτιστική κληρονομιά και τους τρεις τύπους της (**Πολιτιστική Ιδιοκτησία, Άυλος Πολιτισμός και Φυσικός Πολιτισμός**) που του/της έκαναν εντύπωση (π.χ. ιστορικά μνημεία, κτήρια κ.ά.).
* Να χρησιμοποιήσει **τον γραφικό οργανωτή Frayer Model** για να **περιγράψει την Τοπική Πολιτιστική Κληρονομιά, την πολιτιστική ιδιοκτησία, τον άυλο πολιτισμό και τον φυσικό πολιτισμό** με τέσσερις διαφορετικούς τρόπους (ενδεικτικά παρακάτω).

**Όνομα Μαθητή/τριας: .................................. Ημερομηνία:………………………….**

**Ορισμός Χαρακτηριστικά**

**Παραδείγματα  Μη παραδείγματα**

**2ο Εργαστήριο Καλλιέργειας Δεξιοτήτων**

* Να σχεδιάσει **σε χαρτί Α4 έναν εννοιολογικό χάρτη** με τους τρεις τύπους της τοπικής πολιτιστικής κληρονομιάς (**Πολιτιστική Ιδιοκτησία, Άυλος Πολιτισμός και Φυσικός Πολιτισμός**) και να δώσει παραδείγματα από την περιοχή του.
* Να **δημιουργήσει ένα μικρό ευρετήριο** με τις καινούργιες λέξεις, ψάχνοντας στο λεξικό ή στο διαδίκτυο για τη σημασία τους.
* Να γράψει **ένα άρθρο ή ρεπορτάζ**  για ένα ιστορικό μνημείο ή κτήριο που του/της τράβηξε την προσοχή του/της.
* Να δημιουργήσει ένα **κόμικ με πέντε καρέ σε χαρτί Α3 ή Α4,** όπου θα εξηγεί τι σημαίνει τοπική πολιτιστική κληρονομιά, δίνοντας παραδείγματα σε έναν/μια συμμαθητή του (μπορεί να γίνει και ηλεκτρονική ψηφιακή δημιουργία με το λογισμικό Canva https://edtech.gr/canva/).
* Να **γράψει μια παράγραφο χρησιμοποιώντας λέξεις από το Ευρετήριο** για τους τύπους της τοπικής πολιτιστικής κληρονομιάς**.** Κάθε φορά που αναφέρεται μία λέξη στο κείμενο θα την υπογραμμίζει.

**3ο Εργαστήριο Καλλιέργειας Δεξιοτήτων**

* Να γράψει **μια πρόσκληση προς τον Δήμο** ή **σε έναν/μια ειδικό/ή επιστήμονα** όπου θα τον/την προσκαλεί να αρθρογραφήσει στη μαθητική εφημερίδα τους ή να επισκεφτεί το σχολείο τους για μια συζήτηση με τους/τις μαθητές/τριες.
* Να γράψει **ένα γράμμα στον Δήμο** όπου ανήκει το σχολείο ή σε κάποιο **φορέα** (π.χ. Εφορεία Αρχαιοτήτων) ζητώντας τη λήψη μέτρων προστασίας για κάποιο ιστορικό μνημείο, κτήριο κ.ά. που παρατηρούνται φυσικές καταστροφές.
* Να **δημιουργήσει ένα ερωτηματολόγιο** που θα απευθύνεται προς τους/τις συμμαθητές/τριές του/της προκειμένου να συλλέξει πληροφορίες για τις γνώσεις τους για την τοπική πολιτιστική κληρονομιά ή κάποια ιστορικά μνημεία του τόπου.
* Να γράψει **ένα επεξηγηματικό κείμενο,** όπου θα αναφέρεται σε ένα μνημείο, κτήριο, τοπίο της τοπικής πολιτιστικής κληρονομιάς και να εξηγεί με ποιο τρόπο μπορούμε ως πολίτες να το προστατεύσουμε.

**4ο Εργαστήριο Καλλιέργειας Δεξιοτήτων**

* Να **μαζέψει σχολικές εφημερίδες** που του/της άρεσαν.
* Να γράψει **ένα περιγραφικό κείμενο** που να αναφέρεται σε ένα ιστορικό μνημείο, κτήριο κ.ά. που υπάρχει στον τόπο του/της και του/της αρέσει.
* Να **μαζέψει ποιήματα, αινίγματα, τραγούδια, παροιμίες** που σχετίζονται με τον τόπο του/της.
* Να φτιάξει ένα πίνακα **με κάποιο ιστορικό μνημείο, κτήριο κ.ά.** του τόπου του/της**.**
* Να **φτιάξει καρτέλες με εικόνες και στοιχειώδεις πληροφορίες** για ένα ιστορικό μνημείο, κτήριο κ.ά. του τόπου του/της.
* Να γράψει μια **παραδοσιακή συνταγή με προϊόντα** του τόπου του/της.

**5ο & 6ο Εργαστήριο Καλλιέργειας Δεξιοτήτων**

* Να **συλλέξει ταξιδιωτικούς οδηγούς** που αναφέρονται στην τοπική πολιτιστική κληρονομιά (π.χ. ιστορικό μνημείο, κτήριο κ.ά.) και του/της τράβηξαν την προσοχή του/της.
* Να **συλλέξει φωτογραφίες** από την ξενάγηση που θα κάνει.
* Να γράψει μία **φανταστική ιστορία** για ένα ιστορικό μνημείο, κτήριο κ.ά. που υπάρχει στον τόπο του/της και του/της αρέσει.
* Να **δημιουργήσει ένα μικρό ευρετήριο** με τις καινούργιες λέξεις για την κατασκευή ενός ταξιδιωτικού οδηγού ψάχνοντας στο λεξικό ή στο διαδίκτυο για τη σημασία τους.
* Να **κατασκευάσει σε χαρτί Α4 ή Α3 μία αφίσα** για την ημέρα της ξενάγησης και της εκπαιδευτικής εκδρομής.
* Να **γράψει μια πρόσκληση** για την ξενάγηση σε ένα/μια συμμαθητή/τρια του/της για την ημέρα της εκπαιδευτικής εκδρομής και της ξενάγησης.
* Να **γράψει οδηγίες για την ημέρα της εκπαιδευτικής εκδρομής** προκειμένου να αναπτυχθεί η περιβαλλοντική συνείδηση των συμμαθητών/τριών του.

**7ο Εργαστήριο Καλλιέργειας Δεξιοτήτων**

* Να γράψει **τι του/της άρεσε περισσότερο** από την εκπαιδευτική εκδρομή και γιατί.
* Να **συγκεντρώσει χαρτάκια Postit** με εντυπώσεις από την ομάδα (μαθητές/τριες) που ξενάγησε.
* Να δημιουργήσει **ένα λεύκωμα με μνημεία, κτήρια κ.ά.** και βασικές πληροφορίες από τον τόπο του/της που του/της άρεσαν**.** Το λεύκωμα μπορεί να γίνει και **ηλεκτρονικό.**