**Ενδεικτικές δραστηριότητες για την περιγραφική αξιολόγηση**

Στόχος της περιγραφικής αξιολόγησης είναι να συνειδητοποιήσει ο/η μαθητής/τρια ποια είναι η ατομική του/της πρόοδο, ώστε να βελτιώσει τις επιδόσεις του/της, να εκτιμήσει ο/η εκπαιδευτικός αν έχουν επιτευχθεί οι διδακτικοί και παιδαγωγικοί στόχοι, να αντλήσει πληροφορίες προκειμένου να αποτιμήσει τη διαδικασία της μάθησης ώστε να αναμορφωθεί αν χρειάζεται, καθώς και να ενημερώσει τους γονείς/κηδεμόνες για την πρόοδο των παιδιών τους.

Ο/Η εκπαιδευτικός προκειμένου να συλλέξει περισσότερα στοιχεία για να κατανοήσει τη μαθησιακή και την αναπτυξιακή πορεία του/της μαθητή/τριας και να συνθέσει με μεγαλύτερη αξιοπιστία και εγκυρότητα το προφίλ του/της μαθητή/τριας χρειάζεται να κάνει ένα συνδυασμό από διάφορες μεθόδους. Στο συγκεκριμένο πρόγραμμα χρησιμοποιείται η αυτοαξιολόγηση, η ετεροαξιολόγηση, η παρατήρηση, οι γραπτές δοκιμασίες, οι συζητήσεις και ο φάκελος του/της μαθητή/τριας (portofolio).

Στο τέλος κάθε εργαστηρίου στην ολομέλεια της τάξης κάθε ομάδα παρουσιάζει το έργο της στους/στις συμμαθητές/τριες και αξιολογείται. Με αυτόν τον τρόπο οι μαθητές/τριες προβληματίζονται, αναρωτιούνται για τυχόν λάθη, αποκτούν κοινωνικές δεξιότητες, σκεφτόμενοι/ες προτάσεις βελτίωσης.